Bethlehemskirken (København)

Bethlehemskirken er en kirke som ligger på Åboulevard rett ved Peblinge Sø og Søpavillonen i København. Kaare Klint sto for oppføringen av kirken, men den er utført etter et forslag utarbeidet av hans far P.V. Jensen Klint. Jensen-Klint døde i 1930 før kirken kunne oppføres og sønnen overtok arbeidet. Bethlehemskirken ble oppført i årene 1935-37 og innviet 13. februar 1938 av Københavns biskop. Bethlehemskirkens fasade er utført i rød mursten og ligger i plan med nabobygningene, som også er av samme materiale. Den går dermed i ett med omgivelsene. Stilen er gotikk og fasaden minner en hel del om Grundtvigskirkens, men i mindre skala. Kirken har 3 dører til gaten og den midterste fører direkte inn i kirkerommet. Kirken har ikke våpenhus. Interiør Kirkerummet er treskipet, svært kort og bygget over en asymmetrisk grunnplan. Overflatene er i gul mursten. Interiøret er designet av Kaare Klint og er, bortsett fra døpefonten, utført i lyst tre med et minimum av dekorasjoner. Kaare Klints kjente kirkestol ble tegnet til Bethlehemskirken som var den første danske kirken som hadde stolrekker i stedet for benker. Alteret er forsynt med et ciborium inspirert av Fødselskirken i Bethlehem. Prekestolens lydhimmel er dekorert med en davidsstjerne. Døpefonten er utført i Faxekalk av billedhugger Gunnar Hansen. Innskriften lyder: ”Konger og profeter mange længtes efter eders kaar”. Orgelet er plassert til venstre for alteret og opptar en stor del av kirkerommet. Det er bygget av Marcussen & Søn og har 17 stemmer, 2 manualer og pedal. Det ble innviet sammen med kirken i 1938. Eksterne lenker Offisielt nettsted (en) Bethlehemskirken (Kaare Klint) – kategori av bilder, video eller lyd på Commons (en) Bethlehemskirken – galleri av bilder, video eller lyd på Commons Betlehemskirken hos Kirkehistorie.dk Arkivert 9. mars 2016 hos Wayback Machine.